లక్నో: యాదవ్ పరివారం రెచ్చిపోయారు. ఒకరిపై మరొకరు కలబడ్డారు. దీంతో రెండు వర్గాల మధ్య ఉద్రిక్తలు తారాస్థాయికి చేరుకున్నాయి. లక్నోలోని సమాజ్వాదీ పార్టీ కార్యాలయం వద్ద ఆదివారంనాడు ఈ పరిస్థితి చోటేచేసుకుంది. అఖిలేష్ యాదవ్ను పార్టీ జాతీయ ప్రధాన కార్యదర్శిగా రామ్గోపాల్ యాదవ్ ప్రకటించిన కొద్ది సేపటికే అఖిలేష్ మద్దతుదారులు పెద్దఎత్తున పార్టీ కార్యాలయానికి చేరుకున్నారు. వారిని ములాయం వర్గీయులు అడ్డుకున్నారు. దీంతో తీవ్ర ఉద్రిక్త పరిస్థితి తలెత్తింది. పెద్ద సంఖ్యలో పోలీసు బలగాలను అక్కడ మోహరించారు. అఖిలేష్ మద్దతుదారులు పార్టీ కార్యాలయంలోకి చొరపడి శివపాల్ యాదవ్ నేమ్ప్లేట్ను తొలగించడంతో పాటు ములాయం, శివపాల్ యాదవ్కు వ్యతిరేకంగా నినాదాలు చేశారు. ఈ పరిణామాలపై శివపాల్ యాదవ్ మద్దతుదారులు తీవ్ర స్థాయిలో మండిపడ్డారు. పోలీసుల సాయంతో పార్టీ కార్యాలయాన్ని స్వాధీనం చేసుకునేందుకు అఖిలేష్ ప్రయత్నిస్తున్నారంటూ ఆరోపించారు. పరిస్థితి చేయిదాటిపోతుండటం గమనించిన ములాయం సింగ్ యాదవ్ హుటాహుటిన మీడియా సమావేశం ఏర్పాటు చేసి పార్టీ ప్రధాన కార్యదర్శి రాంగోపాల్ యాదవ్ను పార్టీ నుంచి ఆరేళ్ల పాటు బహిష్కరించారు. అఖిలేష్కు విధేయులైన కిరణ్మయి నందా, నరేష్ అగర్వాల్పై సైతం వేటు వేశారు. ఈనెల 5న పార్టీ అత్యవసర సమావేశం జరుపుతున్నట్టు ములాయం ప్రకటించారు.
lakno: yadav parivaaram rechipoyaaru. okaripai marokaru kalabaddaru. deentho rendu vargala madhya udriktalu taaraasthaayiki cherukunnayi. laknoloni samajwadi party kaaryaalayam vadda aadivaaramnaadu ee paristhiti chotechesukundi. akhilesh yaadavnu party jaateeya pradhaana kaaryadarsigaa ramgopal yadav prakatinchina koddi sepatike akhilesh maddatudaarulu peddaettuna party kaaryaalayaaniki cherukunnaru. vaarini mulayam vargeeyulu addukunnaru. deentho teevra udrikta paristhiti talettindi. pedda sankhyalo polisu balagaalanu akkada moharinchaaru. akhilesh maddatudaarulu party kaaryaalayamloki chorapadi shivapal yadav nempletnu tolaginchadamto paatu mulayam, shivapal yaadavku vyatirekamgaa ninaadaalu chesaru. ee parinaamaalapai shivapal yadav maddatudaarulu teevra sthaayilo mandipaddaaru. polisula saayamtho party kaaryaalayaanni swaadheenam chesukunenduku akhilesh prayatnistunnaranta aaropinchaaru. paristhiti cheyidatipotundatam gamaninchina mulayam sing yadav hutaahutina media samavesam erpaatu chesi party pradhaana kaaryadarsi rangopal yadavnu party nunchi aarella paatu bahishkarinchaaru. akhileshku vidheyulaina kiranmayi nanda, naresh agarwalpy saitam vetu vaesaaru. eenela 5na party atyavasara samavesam jaruputunnattu mulayam prakatinchaaru.